Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 905

b) megadott magyar szöveg fordítása latinra. A szóbeli vizsga anyagát a) a görög és római történelem, b) feldolgozott auktoranyag adja. A II. szigorlat két részből áll. Írásbeliből, amelynek két része van: a) latin irodalmi szöveg fordítása magyarra, b) egy latin nyelvű fogalmazás elkészítése megadott témáról. Szóbeliből, amely ismét két részből áll: a) irodalomtörténet, nyelvészet, b) a törzsképzés második szakaszának auktorai. Nyelvi alapvizsga: 5 kredit Ennek teljesítése előfeltétele a következő képzési szakaszba való lépésnek. Anyaga: latin leíró nyelvtan és meghatározott auktorok ismerete. 5.2. A szakdolgozat A szakdolgozat kreditértéke: 25 kredit A szakdolgozat követelményei: az 1. számú mellékletben foglaltak figyelembevételével a szakdolgozat sajátos követelménye, hogy magyar vagy latin nyelven, indokolt esetben a világnyelvek valamelyikén kell megírni. 5.3. A záróvizsga Az 1. számú mellékletben foglaltak figyelembevételével a záróvizsga szóbeli része: a közoktatásban használatos latin tankönyvek (az ezekben szereplő irodalmi források) kimerítő ismerete és azokból a vizsgán a latin szövegek kifejező olvasása és értelmező fordítása, valamint a szakdolgozat témakörével kapcsolatos irodalomtörténeti, kultúrtörténeti kérdések. Követelmény továbbá a társított szakon a tanulmányok lezárása (előzetesen oklevéllel vagy párhuzamosan záróvizsgával). LENGYEL NYELV ÉS IRODALOM SZAK (Egyetemi szintű képzés)

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes